
[bookmark: csoportment]A CSEKÉLY ÖSSZEGŰ (DE MINIMIS) ÉS A MEZŐGAZDASÁGI CSEKÉLY ÖSSZEGŰ TÁMOGATÁS SZABÁLYAIRÓL

a csekély összegű (de minimis) és mezőgazdasági szektorban nyújtott csekély összegű (mezőgazdasági de minimis) támogatások általános szabályairól

I. Az általános de minimis rendelet szerinti szabályok
Az általános csekély összegű (de minimis) támogatást kizárólag az Európai Unió működéséről szóló szerződés 107. és 108. cikkének a csekély összegű támogatásokra való alkalmazásáról szóló 2023. december 13-i (EU) 2023/2831 bizottsági rendelet (a továbbiakban: általános de minimis rendelet) szabályai alapján lehet nyújtani.

Az egy és ugyanazon vállalkozásnak minősülő vállalkozások részére az általános de minimis rendelet hatálya alá tartozó, Magyarországon odaítélt általános csekély összegű támogatás bruttó támogatástartalma bármely három évből álló időszakban nem haladhatja meg a 300.000 eurónak megfelelő forintösszeget, figyelembe véve az általános de minimis rendelet 3. cikkének (8) és (9) bekezdését is, amelyek fúzió, felvásárlás és szétválás esetére tartalmaznak további rendelkezéseket.

A kedvezményezett vállalkozásnak az általános de minimis rendelet 7. cikkének (4) bekezdése figyelembevételével – az ott meghatározott feltételek teljesítésének megállapítására alkalmas módon – nyilatkoznia kell a részére a támogatás odaítélését megelőző három év (háromszor háromszázhatvanöt nap) során nyújtott csekély összegű támogatások támogatástartalmáról.

A támogatást nyújtó a kedvezményezettnek az általános de minimis rendelet 7. cikk (4) bekezdésével összhangban igazolást állít ki a támogatás összegéről bruttó támogatási egyenértékben kifejezve, és annak csekély összegű jellegéről, közvetlenül utalva az általános de minimis rendeletre.

A támogatás euró és forint közötti átváltásánál az európai uniós versenyjogi értelemben vett állami támogatásokkal kapcsolatos eljárásról és a regionális támogatási térképről szóló 37/2011. (III. 22.) Korm. rendelet 35. § (1) bekezdése alapján kell eljárni.

Nem nyújtható általános csekély összegű (de minimis) támogatás az általános de minimis rendelet 1. cikk (1) bekezdése szerint:
a) az 1379/2013/EU rendelet 5. cikkének a) és b) pontjában meghatározott halászati és akvakultúra-termékek elsődleges előállításával foglalkozó vállalkozásoknak;
b) az 1379/2013/EU rendelet 5. cikkének a) és b) pontjában meghatározott a halászati és akvakultúra-termékek feldolgozása és forgalmazása területén működő vállalkozásoknak, amennyiben a támogatás összegét a piacon vásárolt vagy forgalomba hozott termékek ára vagy mennyisége alapján határozzák meg;
c) a mezőgazdasági termékek elsődleges termelésével foglalkozó vállalkozásoknak; 
d) a mezőgazdasági termékek feldolgozásával és forgalmazásával foglalkozó vállalkozásoknak, a következő esetekben:
	da) amennyiben a támogatás összege az elsődleges termelőktől beszerzett vagy az érintett vállalkozások által forgalmazott ilyen termékek ára vagy mennyisége alapján kerül rögzítésre;
	db) amennyiben a támogatás feltétele az elsődleges termelőknek történő teljes vagy részleges továbbadás;
e) a harmadik országokba vagy tagállamokba irányuló exporttal kapcsolatos tevékenységekhez, nevezetesen az exportált mennyiségekhez, az értékesítési hálózat kialakításához és működtetéséhez vagy az exporttevékenységgel összefüggésben felmerülő egyéb folyó kiadásokhoz;
[bookmark: _Hlk56161705]f) az importáruval szemben belföldi áru használatához kötött támogatás esetében.

Amennyiben egy vállalkozás az általános de minimis rendelet 1. cikke (1) bekezdés a-d) pontokban említett halászati és mezőgazdasági ágazatokban, valamint az általános de minimis rendelet hatálya alá tartozó ágazatokban egyaránt végez tevékenységet, az általános de minimis rendelet szabályait kizárólag ez utóbbi ágazatokban nyújtott támogatásokra kell alkalmazni, feltéve, hogy a kedvezményezett a tevékenységek szétválasztása vagy a költségek megkülönböztetése által biztosítja, hogy az általános de minimis rendelet hatálya alól kizárt ágazatokban végzett tevékenységek nem részesülnek az általános de minimis rendelet szerinti csekély összegű támogatásban.

 A támogatás– az (EU) 2023/2832 bizottsági rendelet alapján nyújtott támogatás kivételével – más csekély összegű támogatásokról szóló rendeletek alapján nyújtott csekély összegű támogatással 300.000 eurónak megfelelő forintösszegig halmozható.

Az általános csekély összegű támogatás halmozható azonos elszámolható költségek vonatkozásában vagy azonos kockázatfinanszírozási célú intézkedés vonatkozásában nyújtott állami támogatással, ha a halmozás következtében az odaítélt támogatások nem lépik túl bármely csoportmentességi rendeletben vagy a Bizottság által elfogadott határozatban az egyes esetek meghatározott körülményeire vonatkozóan rögzített maximális intenzitást vagy összeget.

A több részletben fizetendő támogatást az odaítélése időpontjában érvényes értékére kell diszkontálni. A diszkontálás céljára és a bruttó támogatástartalom kiszámításához az odaítélés idején érvényes referenciarátát kell alkalmazni.

A támogatáshoz kapcsolódó iratokat az odaítélést követő 10 évig meg kell őrizni, és a támogatást nyújtó ilyen irányú felhívása esetén a kedvezményezett köteles azokat bemutatni. A csekély összegű támogatási jogcímen nyújtott támogatásokról az Európai Bizottság kérésére 20 munkanapon belül információt kell szolgáltatni.


II. A mezőgazdasági csekély összegű (de minimis) támogatás
A mezőgazdasági csekély összegű támogatás kizárólag az Európai Unió működéséről szóló szerződés 107. és 108. cikkének a mezőgazdasági ágazatban nyújtott csekély összegű támogatásokra való alkalmazásáról szóló, 2013. december 18-ai 1408/2013/EU bizottsági rendelet (HL L 352., 2013.12.24., 9-17. o.) (a továbbiakban: mezőgazdasági de minimis rendelet) szabályai alapján nyújtható.
Az egy és ugyanazon vállalkozásnak minősülő vállalkozások részére a mezőgazdasági de minimis rendelet hatálya alá tartozó, Magyarországon odaítélt mezőgazdasági csekély összegű támogatás bruttó támogatástartalma bármely három év során nem haladhatja meg az 50.000 eurónak megfelelő forintösszeget, figyelembe véve a mezőgazdasági de minimis rendelet 3. cikk (3) és (8)-(10) bekezdését is.
A támogatást nyújtó támogatás odaítélését megelőzően a kedvezményezett szabad csekély összegű (de minimis) keretének ellenőrzése céljából a Magyar Államkincstártól mint kifizető ügynökségtől erre vonatkozóan adatokat kér, vagy felhívja a kedvezményezettet arra, hogy a 2007. évi XVII. törvény 55/C. §-a alapján a Magyar Államkincstártól mint kifizető ügynökségtől erre vonatkozóan adatokat kérjen és a kedvezményezett azokat a csekély összegű (de minimis) támogatásokról szóló nyilatkozatával együtt nyújtsa be a támogatást nyújtó részére.
A kedvezményezettnek nyilatkoznia kell a támogatás odaítélését megelőző három év (háromszor háromszázhatvanöt, szökőév esetén háromszázhatvanhat nap) során részére és a vele egy és ugyanazon vállalkozásnak minősülő vállalkozások részére Magyarországon nyújtott csekély összegű támogatások támogatástartalmáról annak megállapítása érdekében, hogy rendelkezésére áll-e elegendő keret a nyújtani tervezett mezőgazdasági csekély összegű támogatásra.
A támogatás euró és forint közötti átváltásánál az európai uniós versenyjogi értelemben vett állami támogatásokkal kapcsolatos eljárásról és a regionális támogatási térképről szóló 37/2011. (III. 22.) Korm. rendelet 35. §- (1) bekezdése a alapján kell eljárni.

Nem nyújtható mezőgazdasági csekély összegű (de minimis) támogatás a mezőgazdasági de minimis rendelet 1. cikk (1) bekezdése szerint:
a)  amennyiben a támogatás összege a piacon forgalmazott termékek ára vagy mennyisége alapján kerül rögzítésre;
b) a harmadik országokba vagy tagállamokba irányuló exporttal kapcsolatos tevékenységekhez, nevezetesen az exportált mennyiségekhez, az értékesítési hálózat kialakításához és működtetéséhez vagy az exporttevékenységgel összefüggésben felmerülő egyéb folyó kiadásokhoz; és
c) az importáruval szemben belföldi áru használatához kötött támogatás esetében.

Amennyiben egy vállalkozás mezőgazdasági de minimis rendelet hatályán kívül eső ágazatokban is végez tevékenységeket, a mezőgazdasági de minimis rendelet szabályait kizárólag a mezőgazdasági de minimis rendelet hatálya alá tartozó ágazatokban nyújtott támogatásokra kell alkalmazni, feltéve, hogy a kedvezményezett a tevékenységek szétválasztása vagy a költségek megkülönböztetése által biztosítja, hogy mezőgazdasági de minimis rendelet hatálya alól kizárt ágazatokban végzett tevékenységek nem részesülnek a mezőgazdasági de minimis rendelet szerinti csekély összegű támogatásban.

A mezőgazdasági de minimis rendelet alapján nyújtott támogatás az (EU) 2023/2832 bizottsági rendelet alapján nyújtott támogatás kivételével, más csekély összegű támogatásokról szóló rendeletek alapján nyújtott csekély összegű támogatással a vonatkozó bizottsági rendeletekben foglalt felső támogatási határok közül a legmagasabb felső határig halmozható. 

A mezőgazdasági csekély összegű támogatás halmozható azonos elszámolható költségek vonatkozásában vagy azonos kockázatfinanszírozási célú intézkedés vonatkozásában nyújtott állami támogatással, ha a halmozás következtében az odaítélt támogatások nem lépik túl bármely csoportmentességi rendeletben vagy a Bizottság által elfogadott határozatban az egyes esetek meghatározott körülményeire vonatkozóan rögzített maximális intenzitást vagy összeget.

A több részletben fizetendő támogatást az odaítélése időpontjában érvényes értékére kell diszkontálni. A diszkontálás céljára és a bruttó támogatástartalom kiszámításához az odaítélés idején érvényes referenciarátát kell alkalmazni.

A támogatáshoz kapcsolódó iratokat az odaítélést követő 10 évig meg kell őrizni, és a  támogatást nyújtó ilyen irányú felhívása esetén a kedvezményezett köteles azokat bemutatni. A csekély összegű támogatási jogcímen nyújtott támogatásokról az Európai Bizottság kérésére 20 munkanapon belül információt kell szolgáltatni.

Nem nyújtható csekély összegű támogatás annak a munkáltatónak , amelynek az 1408/2013/EU rendelet 3. cikk (2) bekezdése szerint a mezőgazdasági csekély összegű (mezőgazdasági de minimis) támogatásai elérték az 1408/2013/EU rendeletben meghatározott – fentebb ismertetett – mértéket.

A jelen tájékoztatóban nem szabályozott kérdésekben az (EU) 2023/2831 és az 1408/2013/EU bizottsági rendeletek rendelkezései az irányadók.



Az Európai Unióról és az Európai Unió működéséről szóló szerződés I. számú mellékletében felsorolt termékek 

	A brüsszeli nómenklatúrában szereplő vámtarifaszám
	A termékek leírása

	1. ÁRUCSOPORT
	Élő állatok

	2. ÁRUCSOPORT
	Hús és élelmezési célra alkalmas vágási melléktermékek

	3. ÁRUCSOPORT
	Halak, rákfélék és puhatestűek

	4. ÁRUCSOPORT
	Tejtermékek; madártojások; természetes méz 

	5. ÁRUCSOPORT
	 

	05.04
	Állati belső részek, hólyag és gyomor (kivéve a halakét), egészben vagy darabokban

	05.15
	Máshová nem sorolt vagy máshol nem említett állati termék; az 1. árucsoport vagy a 3. árucsoport szerinti, emberi fogyasztásra nem alkalmas élettelen állat

	6. ÁRUCSOPORT
	Élő fák és egyéb növények; gumók, gyökerek és hasonlók; vágott virágok és díszítő lombozat

	7. ÁRUCSOPORT
	Élelmezési célra alkalmas zöldségek, gyökerek és gumós gyökerek

	8. ÁRUCSOPORT
	Élelmezési célra alkalmas gyümölcs és dió; citrus- és dinnyefélék héja

	9. ÁRUCSOPORT
	Kávé, tea és fűszerek, a matétea (09.03 vtsz.) kivételével

	10. ÁRUCSOPORT
	Gabonafélék

	11. ÁRUCSOPORT
	Malomipari termékek; maláta és keményítő; sikér; inulin

	12. ÁRUCSOPORT
	Olajos magvak és olajtartalmú gyümölcsök; különféle magvak és gyümölcsök; ipari és gyógynövények; szalma és takarmány

	13. ÁRUCSOPORT
	 

	ex 13.03
	Pektin

	15. ÁRUCSOPORT
	 

	15.01
	Sertészsír és egyéb kiolvasztott sertészsiradék; kiolvasztott baromfizsiradék

	15.02
	Kiolvasztatlan szarvasmarhafaggyú, juh- vagy kecskefaggyú; ezen zsiradékokból előállított faggyú (beleértve az első lét („premier jus”))

	15.03
	Sertészsír sztearin, oleo sztearin és faggyú sztearin; sertészsírolaj, oleo olaj és faggyúolaj, nem emulgeálva, keverve vagy bármilyen más módon elkészítve

	15.04
	Halból és tengeri emlősből nyert zsír és olaj, finomítva is

	15.07
	Folyékony vagy szilárd stabilizált növényi olajok, nyersen, finomítva vagy tisztítva

	15.12
	Állati vagy növényi zsírok és olajok hidrogénezve, finomítva is, de tovább nem elkészítve

	15.13
	Margarin, mesterséges zsiradék és más étkezési célra alkalmas feldolgozott zsiradék

	15.17
	Zsíros anyagok, illetve állati vagy növényi viaszok feldolgozási maradékai

	16. ÁRUCSOPORT
	Húsból, halból, rákfélékből vagy puhatestűekből készült termékek

	17. ÁRUCSOPORT
	 

	17.01
	Répacukor és nádcukor szilárd állapotban

	17.02
	Egyéb cukor; cukorszirup; műméz (természetes mézzel keverve is); karamell

	17.03
	Melasz, fehérítve is

	17.05*
	Ízesített vagy színezett cukor, szirup és melasz, a bármilyen arányban hozzáadott cukrot tartalmazó gyümölcslevek kivételével

	18. ÁRUCSOPORT
	 

	18.01
	Kakaóbab egészben vagy törve, nyersen vagy pörkölve

	18.02
	Kakaóhéj, - hártya, - bőr és kakaóhulladék

	20. ÁRUCSOPORT
	Zöldségfélékből, gyümölcsből vagy más növényrészekből előállított készítmények

	22. ÁRUCSOPORT
	 

	22.04
	Szőlőmust, erjedésben vagy alkohol hozzáadásától eltérő módon lefojtva

	22.05
	Friss szőlőből készült bor; szőlőmust alkohol hozzáadásával lefojtva

	22.07
	Más erjesztett italok (például almabor, körtebor és mézbor)

	ex 22.08*
ex 22.09*
	Az e szerződés I. mellékletében felsorolt mezőgazdasági termékekből nyert bármilyen erősségű etil-alkohol és szesz, denaturálva is; a likőrök, egyéb szeszesitalok és szeszesitalok előállítására használt összetett alkoholos készítmények („koncentrált kivonatok”) kivételével 

	22.10*
	Ecet és ecetpótlók

	23. ÁRUCSOPORT
	Az élelmiszeripar melléktermékei; elkészített állati takarmányok

	24. ÁRUCSOPORT
	 

	24.01
	Feldolgozatlan dohány, dohányhulladék

	45. ÁRUCSOPORT
	 

	45.01
	Természetes parafa, megmunkálatlan, aprított, szemcsézett vagy őrölt parafa; parafahulladék

	54. ÁRUCSOPORT
	 

	54.01
	Len, nyersen vagy megmunkálva, de nem fonva; lenkóc és len hulladék (beleértve a foszlatott rongyhulladékot is)

	57. ÁRUCSOPORT
	 

	57.01
	Kender (Cannabis sativa), nyersen vagy megmunkálva, de nem fonva; kenderkóc és kenderhulladék (beleértve a foszlatott rongyhulladékot is)

	*	Az Európai Gazdasági Közösség Tanácsa 1959. december 18-ai 7a. rendeletének (HL 7., 1961.1.30., 71. o.) 1. cikke által beillesztett vámtarifaszám.

